Die sterkte van 'n vrou
JY LEES NOU Die sterkte van 'n vrou
Die opwinding was groot oor die nuwelinge wat op pad was. Ons Jack Russell-tefie kon skaars loop soos haar pensie met die kosbare bagasie byna op die grond sleep.
Binne oomblikke ná die nuwelinge die lig gesien het, wou die pa kom kyk wat aan die gang is - net om met 'n gekweste ego te ontdek daar is 'n ystervrou in die omgewing. Penny het na vore getree as 'n formidabele beskermer van die twee bondeltjies en Peppy het besef dat sy heerskappy vir eers 'n illusie is. Iets van die wonder, krag, verhewenheid en ook lyding van vrouwees het weer eens tot my gespreek.